《蝶恋花·惜春》
宋代·张震

梅子初青春已暮。芳草连云，绿遍西池路。小院绣垂帘半举。衔泥紫燕双飞去。
人在赤阑桥畔住。不解伤春，还解相思否。清梦欲寻犹间阻。沙窗一夜萧萧雨。

作者简介：广汉人，字真甫。高宗绍兴二十一年进士。历校书郎、通判荆南府。累官殿中侍御史。孝宗受禅，除中书舍人。迁敷文阁待制、知绍兴府，力辞，改知夔州，以利民泽物为先。移知成都，卒于官。